Skole in Noord-Kaap slaggereed vir 2017 | Netwerk24
Skole in Noord-Kaap slaggereed vir 2017
Die Noord-Kaapse onderwysdepartement sê hy is slaggerreed vir die skooljaar van 2017.
Volgens Geoffrey van der Merwe, 'n woordvoerder vir die departement, het 306 skole gebruik gemaak van die onderwysdepartement se gesentraliseerde verkrygingstelsel vir handboeke.
Hy sê dat 98% van die handboeke wat bestel is, reeds by die boekestoor in Kimberley is en dat die departement besig is om die boeke te versprei. Hy het ook gesê dat 68% van die skryfbehoeftes wat deur skole aangevra is, reeds afgelewer is.
"Skoolgereedheid verwys na hoe gereed skole is om op die dag wat die skole oopmaak, aan die werk te spring en met skoolwerk te begin. Alle aanduidings is dat ons in 2017 slaggereed sal wees om te verseker dat onderrig op die eerste dag van skool sal begin," sê Van der Merwe.